Diari Oficial de la Generalitat Valenciana


Sumari del DOGV 2747, del 14-05-1996 (1996/838214)

RESOLUCIÓ de 25 d'abril de 1996, del director general del Servei Valencià de Salut, per la qual anuncia la convocatòria pública per a la provisió de determinats llocs de treballs a les Escoles Universitàries d'Infermeria transferides a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2747

Data del DOGV
:   14-05-1996

Secció del DOGV
:   ALTRES DISPOSICIONS

Número del document
:   1996/838214


Data del document
:   25-04-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 25 d'abril de 1996, del director general del Servei Valencià de Salut, per la qual anuncia la convocatòria pública per a la provisió de determinats llocs de treballs a les Escoles Universitàries d'Infermeria transferides a la Comunitat Valenciana.   
D'acord amb el que preveu l'Ordre de 15 de juny de 1989, de la Conselleria de Sanitat i Consum (DOGV núm. 1104, d'11.07.89), l'article 10 estableix el sistema de provisió dels llocs de treball de les secretaries d'estudis de les Escoles Universitàries d'Infermeria transferides a la Comunitat Valenciana i integrades al Servei Valencià de Salut, resolc:  
Anunciar la provisió pel sistema de lliure designació, dels llocs de treball que s'especifiquen a l'annex d'aquesta resolució, d'acord amb les següents:  
Bases  
1. Característiques generals  
1.1. La llista de llocs de treball vacants és l'especificada a l'annex d'aquesta resolució.  
1.2. Les funcions són les derivades de la legislació, de l'ordre abans esmentada i les respectives normes d'aplicació.  
1.3. El règim retributiu és el fixat pel Reial Decret-Llei 3/1987, d'11 de setembre, i en la quantia fixada pressupostàriament per a aquest personal.  
1.4. El tipus de dedicació és de caràcter exclusiu. L'exercici del lloc de treball és incompatible amb l'exercici de qualsevol altra activitat pública o privada, segons el que preveu la legislació sobre incompatibilitats del personal al servei de les administracions públiques.  
2. Requisits dels aspirants  
2.1. La condició de personal d'infermeria docent de l'escola, sent titular en propietat de la plaça estatutària, en els termes establits en l'article 12 de l'Ordre de 15 de juny de 1989, de la Conselleria de Sanitat i Consum.  
2.2. No trobar-se inhabilitat per a exercir les funcions públiques, professionals o de la de la Seguretat Social.  
3. Presentació de sol·licituds  
3.1. Les persones interessades a participar en la convocatòria adreçaran la sol·licitud a la Direcció General del Servei Valencià de Salut, carrer de Roger de Llúria, 19, 46143 València.   
3.2. El termini de presentació de la sol·licitud serà de 15 dies naturals, comptadors des de l'endemà de la publicació d'aquesta resolució en el Diari Oficial de la Generalitat Valenciana.  
3.3. La sol·licitud recollirà les dades següents:  
3.3.1. Dades personals.  
3.3.2. Història professional en què faça un resum de la formació acadèmica, l'experiència professional i de gestió, i també les circumstàncies que el candidat desitge posar de manifest.  
4. Norma final  
4.1. D'acord amb el que preveu l'article 10 de l'Ordre esmentada, el conseller nomenarà i cessarà lliurement al personal, a proposta del director general del Servei Valencià de Salut, atesa la Direcció Tècnica de l'Escola corresponent.  
4.2. Els llocs podran declarar-se deserts quan es trobe una persona idònia per a ocupar-lo.  
València, 25 d'abril de 1996.- El director general del Servei Valencià de Salut: Rubén F. Moreno Palanques.  
ANNEX   
Llista de llocs de treball  
   
Una plaça de secretari/ària d'Estudis de l'Escola Universitària d'Infermeria la Fe de València.